b'\n_START_ARTICLE_\nAlma\n_START_SECTION_\nRazli\xc4\x8dice imena\n_START_PARAGRAPH_\nAlmica, Almina, Alminka, Almira, Almirka, Elma_NEWLINE_Ime Alma je znano v angle\xc5\xa1kem, nem\xc5\xa1kem, hrva\xc5\xa1kem, italijanskem, \xc5\xa1panskem, \xc4\x8de\xc5\xa1kem, slova\xc5\xa1kem, poljskem, mad\xc5\xbearskem in srbskem jeziku.\n_START_SECTION_\nIzvor imena\n_START_PARAGRAPH_\nIme Alma najpogosteje razlagajo iz latinskega imena Alma, to pa iz latinskega pridevnika alma \xc2\xbbrde\xc4\x8da, rodovitna, mila\xc2\xab. Ime Alma imajo pogosto tudi muslimanke v Bosni. To ime razlagajo iz tur\xc5\xa1ke besede  alma (elma), ki pomeni \xc2\xbbjabolko\xc2\xab.\n_START_SECTION_\nPogostost imena\n_START_PARAGRAPH_\nV Sloveniji je bilo po podatkih iz knjige Leksikon imen Janeza Kebra leta 1994 707 nosilk tega imena.Ostale razli\xc4\x8dice imena, ki so bile v uporabi: Almina (15), Elma (52)._NEWLINE_Po podatkih Statisti\xc4\x8dnega urada Republike Slovenije je bilo na dan 31. decembra 2007 v Sloveniji \xc5\xa1tevilo \xc5\xbeenskih oseb z imenom Alma: 858. Med vsemi \xc5\xbeenskimi imeni pa je ime Alma po pogostosti uporabe uvr\xc5\xa1\xc4\x8deno na 196 mesto.\n_START_SECTION_\nOsebni praznik\n_START_PARAGRAPH_\nV koledarju je Alma pridru\xc5\xbeena k Amaliji, ki god praznuje:  10. julija (redovnica) ali pa  12. decembera (mu\xc4\x8denka).\n_START_SECTION_\nZanimivost\n_START_PARAGRAPH_\nLatinski pridevnik alma je pri nas znan v izrazu \xc3\xa1lma m\xc3\xa1ter, ki pomeni \xc2\xbbmati rednica\xc2\xab; staro ime za univerze.'